Mugoyo

OMugoyo mmere ya kinnansi enkulu mu Uganda . Gugabulibwa mu bitundu ebisinga obungi mu Uganda era guyitibwai ekitabuddwa. Ebirungo ebikulu mu mmere eno ye Lumonde  n'ebijanjaalo .

 Ensibuko 
Omugoyo gumanyiddwa nnyo mu bitundu ebimu mu Uganda. Abateeso baguyita “Emugoyo”, Abasoga baguyita “Omugoyo” ate Abaganda baguyita Mugoyo oba Omugoyo ekitegeeza nti kitabuddwa.

Mu Busoga, Omugoyo guyinza okuba n’amakulu mu buwangwa nga Lumonde bwali emu ku mmere esinga okwettanirwa mu kitundu kino. emanyikiddwa ng'emmere enkulu.

Mu Busoga ne mu Buganda, omugoyo gwettanirwa nnyo abakyala abakaddiye kubanga kiteeberezebwa nti abakyala abakadde bokka be balina obugumiikiriza okuguteekateeka olw’enkola y’okugutegeka erwaawo.`

Ekisinga okugereesebwa ku Mugoyo mu Buganda kiri nti abaagalana ababiri tebalina kugwegabula. Kiteeberezebwa nti ekikolwa ng’ekyo kisobola okuzikiza omukwano gwabwe era kiyinza n’okuviirako omukwano okusaanawo. http://www.monitor.co.ug/artsculture/Dining---Recipes/The-marriage-of-sweet-potatoes-and-beans/-/691226/1464848/-/4ksq8bz/-/index.html

 Enkola z’okuteekateeka 
Ekuteekateeka Omugoyo kubaamu ebijanjaalo ebimyufu ebya Nambaale ne Lumonde.http://www.monitor.co.ug/artsculture/Dining---Recipes/The-marriage-of-sweet-potatoes-and-beans/-/691226/1464848/-/4ksq8bz/-/index.html

 Enkola y’okufumba 
Enkola y’okufumba etandikira n'okufumba ebijanjaalo ebikalu ebya Nambaale n’omunnyo okutuusa nga bigonze. Olwo Lumonde owa kakobe awaatibwa n'asaaniikibwa mu ndagala okutuusa lw'agonda. Oluvannyuma ebijanjaalo ne Lumonde bisottebwa wamu okukola emmere eno. http://www.monitor.co.ug/artsculture/Dining---Recipes/The-marriage-of-sweet-potatoes-and-beans/-/691226/1464848/-/4ksq8bz/-/index.html

Omugoyo guteekebwateekebwa ku kyoto ky'enku ng’omukka oguva mu nku gwongera obuwoomi obw’amaanyi mu Mugoyo mu kiseera ky’okufumba ekimanyiddwa ng'okuboobeeza. Mugoyo gusobola okugabula ne kaawa oba caayi ku ky’enkya. Omuntu asooka kugukalirira mu ndagala ku ssigiri y'abaganda ey’ekinnansi emanyiddwa n'ekyoto . 

 Era laba 

 Lumonde
 Ebijanjaalo
 Emmere ya Uganda
 Olukalala lw'emmere y'Afirika
 Olukalala lw’obuuji

 Ebiwandiiko ebikozesebwa